ພິທີປິດຊຸດຮຽນ ຊຸດຝຶກອົບຮົມ ທິດສະດີການເມືອງ ແລະ ການປົກຄອງ 45 ວັນ ຊຸດມີ XI ກະຊວງແຜນການ ແລະ ການລົງທຶນ
ຊຸດຝຶກອົບຮົມ ທິດສະດີການເມືອງ ແລະ ການປົກຄອງ 45 ວັນກະຊວງແຜນການ ແລະ ການລົງທຶນ ເຊິ່ງລິເລີ່ມສຶກສາຄົ້ນຄວ້າຮ່ຳຮຽນມາແຕ່ວັນທີ 22 ທັນວາ 2015 ຈົນມາເຖິງໃນວັນທີ 22 ກຸມພາ 2016 ຈຶ່ງໄດ້ຈັດຕັ້ງພິທີ ປິດຊຸດຮຽນ ດັ່ງກ່າວຂຶ້ນ ໂດຍການເປັນປະທານ ທ່ານ ນ ຄຳຈັນ ວົງແສນບູນ ຮອງເລຂາຄະນະບໍລິຫານງານພັກ, ລັດຖະມົນຕີຊ່ວຍວ່າການກະຊວງແຜນການ ແລະ ການລົງທຶນ, ມີທ່ານ ປທ ຈອມແສງ ສະຫລີພົນ ຫົວໜ້າກົມວິຊາການ ສມປຊ, ບັນດາ ຄະນະພັກ, ຜູ້ຊ່ວຍລັດຖະມົນຕີ, ຫົວໜ້າຫ້ອງການ, ຫົວໜ້າກົມຈັດຕັ້ງ ແລະ ຄະນະຮັບຜິດຊອບຊຸດຝຶກອົບຮົມພາຍໃນກະຊວງແຜນການ ແລະ ການລົງທຶນ.
ກອງປະຊຸມຈັດຕັ້ງໂຄງການຫຼັກສູດ ການຮຽນ-ການສອນ ຂອງພະແນກພາສາຕ່າງປະເທດ
ກອງປະຊຸມສະຫຼຸບຖອດຖອນບົດຮຽນການປະຕິບັດໂຄງການຫຼັກສູດພາສາຕ່າງປະເທດ (ພາສາອັງກິດ) ສົກປີ 2014-2015 ໄດ້ຈັດຂຶ້ນໃນຕອນເຊົ້າຂອງວັນທີ 18 ກຸມພາ 2016 ທີ່ຫ້ອງປະຊຸມຊັ້ນ 4 ຂອງຕຶກສູນຂໍ້ມູນຂ່າວສານ ໂດຍໃຫ້ກຽດເປັນປະທານຂອງ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ນອກນັ້ນ ຍັງມີຫົວໜ້າ ຫ້ອງການ, ຕາງໜ້າກົມຈັດຕັ້ງ, ກົມວິຊາການ, ຄະນະວິຊາ ແລະ 3 ອົງການຈັດຕັ້ງມະຫາຊົນ ພ້ອມດ້ວຍພະນັກງານ, ຄູ-ອາຈານພາຍ ໃນພະແນກ ແລະ ພະນັກງານພາຍໃນສູນຂໍ້ມູນຂ່າວສານ.
ຄະນະພົວພັນຕ່າງປະເທດ ສູນກາງພັກ ມອບເຄື່ອງກິລາ ໃຫ້ ສມປຊ
ໃນວັນທີ 18 ກຸມພາ 2016 ເວລາ 15:30 ໂມງ ຄະນະພົວພັນຕ່າງປະເທດ ສູນກາງພັກ ພ້ອມດ້ວຍຄະນະ ໄດ້ນຳເຄື່ອງກິລາ ປະເພດ ເກີບ ຈຳນວນ 120 ຄູ່ ມູນຄ່າ 36 ລ້ານກີບ ເຊິ່ງຕາງໜ້າກ່າວມອບໂດຍ ທ່ານ ບຸນຍັງ ໄຊຊະນະວົງ ຫົວໜ້າກົມພົວພັນສາກົນຂອງອົງການຈັດຕັ້ງມະຫາຊົນ ແລະ ເປັນກຽດກ່າວຮັບໂດຍ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ ພ້ອມດ້ວຍ ຄະນະຫ້ອງການ ສມປຊ.
ຄະນະບໍລິຫານງານພັກ ສະຖາບັນການເມືອງ ແລະ ການປົກຄອງແຫ່ງຊາດ ໄດ້ສຳເລັດການດຳເນີນກອງປະຊຸມເປີດກວ້າງ
ໃນວັນທີ 16-17 ກຸມພາ 2016 ຜ່ານມານີ້ ຄະນະບໍລິຫານງານພັກ ສມປຊ ໄດ້ຈັດຕັ້ງກອງປະຊຸມເປີດກວ້າງຂຶ້ນຢ່າງເປັນທາງການ ພາຍໃຕ້ການເປັນປະທານຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ ພ້ອມດ້ວຍຄະນະພັກຄະນະນຳ ສມປຊ, ຫົວໜ້າ, ຮອງຫົວໜ້າຫ້ອງການ, ກົມ, ຄະນະວິຊາ, ສູນຂໍ້ມູນຂ່າວສານ, ຫົວໜ້າພະແນກ ແລະ ຮອງພະແນກເຂົ້າຮ່ວມຢ່າງພ້ອມພຽງ.